ועדת הכלכלה, כנסת 20, פרוטוקול מספר 499, 2017-05-16 09:30

איתן כבל: הצעת חוק הגנת הצרכן (תיקון מס' 51) (שינוי תכנית הטבות לצרכן או סיומה), התשע"ז-2017.

איתן כבל: אם עדיין מישהו לא הבין, הצעת החוק הזאת הולכת לעבור קריאה שנייה ושלישית.

איתן כבל: במקום לחפש איך לקלקל אותה, כמו שאני תמיד אומר בדיונים בוועדות, בואו תראו איך אנחנו משפרים אותה.

איתן כבל: משפרים אותה באמת, לא משפרים אותה רק בלהחליף את המילה "לקלקל" במילה "לשפר".

איתן כבל: אני נחוש להעביר אותה, היא פשוט נכונה, זו כל התורה.

איתן כבל: אני מודה למשרדי הממשלה אשר נותנים בעניין הזה את מלוא הגיבוי.

איתן כבל: יש לזה הד ציבורי לא קטן, הד תקשורתי.

<אתי בנדלר: בישיבה הקודמת שהייתה בהכנת הצעת החוק לקריאה שנייה ושלישית, הוקראו שתי ההגדרות הראשונות בסעיף 16א(א) המוצע.

<אתי בנדלר: הן עדיין לא אושרו.

<אתי בנדלר: התחלנו לדבר על ההגדרות האלו.

<אתי בנדלר: אני מניחה שיש הצעות לתיקונים, לשיפורים או להפחתות, הכל תלוי בעיני המתבונן.

איתן כבל: אני רוצה להניח את הדברים על השולחן.

איתן כבל: אין לי שום כוונה לגרום לכך שהעניין שנוגע לבנקים, לכרטיסי האשראי, לא יהיה חלק מהחוק הזה.

איתן כבל: דיברתי עם המפקחת על הבנקים.

איתן כבל: הסכמתי להיענות לבקשתה רק אם היא תבטיח לי שב-20 השנים הקרובות היא תהיה בתפקידה, כולל באי כוחה, כולל מועצת המנהלים, כולל הוועדה המייעצת.

איתן כבל: לי אין תכניות להישאר בתפקיד הזה 20 שנה כדי להשגיח שלא יחול שינוי.

איתן כבל: מהרגע שכל אחד מאיתנו יוצא לדרכו, הוא כבר נמצא בתפקיד הבא, הוא כבר בשאלות הבאות שמטרידות אותו, בעניינים האחרים.

איתן כבל: זה לגיטימי.

איתן כבל: הסיכוי שאני היענה לבקשה של אל- על, כולל המכתב המתוחכם שלכם, הוא לא גדול.

איתן כבל: אז נכון, השתפרתם, הפנמתם חלק מהשיח סביב השולחן הזה, שזה סדר גמור, שזה יפה, אבל אם לא תצליחו לעשות משהו שישנה את דעתנו מהקצה אל הקצה, אני לא רואה אותי משתכנע.

<לאה ורון: לגבי תחולת החוק על הבנקאות, גם חברות כרטיסי האשראי, גם בנק ישראל, גם הפיקוח על הבנקים והנהלות הבנקים הוזמנו לישיבת הוועדה הבוקר.

<רונן סולומון: העברנו, לאור דבריו של אדוני מהדיון הקודם, תיקונים.

<רונן סולומון: התיקונים שהעברנו הם תיקונים מינוריים.

<רונן סולומון: הרציונל של החוק ברור.

<רונן סולומון: צריך להסתכל על מה שיהיה אחרי שהחוק ייכנס לתוקף.

<רונן סולומון: אין לנו רצון לגרום למצב שחברות יירתעו מלהיכנס לקונסור

<רונן סולומון: ציום מסוים של הטבות שעורכת חברת כרטיסי אשראי.

<רונן סולומון: צריכים להסתכל על זה שהצרכן ייהנה בסופו של יום.

איתן כבל: הצעת החוק לא באה לפגוע, היא באה לקבוע כללים.

איתן כבל: אני אוהב מועדוני לקוחות.

איתן כבל: כל העניין הוא שהצד השני יודע שאנחנו כל כך אוהבים מועדוני לקוחות, שהוא עושה מה שבראש שלו בעניין הזה.

<יורם מרק: רציתי שנבחין בין מועדון לקוחות למועדון צרכנות.

<יורם מרק: אנחנו מתווכים.

איתן כבל: חברייך למועדונים אחרים פתחו עם אותו משפט.

איתן כבל: הם ניסו בדרך הזאת, במשפט הזה להסיר מהם סוג של אחריות לכל מיני עניינים כאלה ואחרים.

איתן כבל: אני זוכר שגברתי היועצת המשפטית השיבה בצורה מנומקת לעניינים האלה.

איתן כבל: אני מקשיב לך בקשב רב, אבל הסיכוי שמה שאתה הולך להגיד יתקבל הוא קלוש.

<אתי בנדלר: אני חושבת שחלק משמעותי מהצעת החוק מיועד למועדוני צרכנות.

<אתי בנדלר: כל חברות האשראי הן מועדוני צרכנות.

<אתי בנדלר: אנחנו מדברים על מועדוני צרכנות כמו הוט, טוב, חבר, בהצדעה ועוד.

<יורם מרק: חברת האשראי היא הבית התפעולי שבו אני עובד.

<יורם מרק: חברת האשראי היא מועדון לקוחות, היא לא מועדון צרכנות.

<יורם מרק: אל- על הוא מועדון לקוחות, הוא מועדון של יצרן.

<יורם מרק: אני מתווך.

<יורם מרק: זה נכון שאנחנו דומים למועדון חבר, למועדון בהצדעה, אבל איפה ההבדל המהותי?

<יורם מרק: אני כמועדון פועל מול 200 אלף עמיתים, מול חצי מיליון חברים יחד עם בני/בנות הזוג והילדים, אבל אני פועל גם מול 10 אלפים ספקים.

<יורם מרק: מספיק שחנות נעליים בנהריה תחליף בעלות כדי שאני אדע על זה חודשיים או 3 אחרי.

<יורם מרק: זה יגרום לי לא לקיים את החוק.

<יורם מרק: צריך להחריג אותנו בקטע שבו יש לנו אחריות כמתווך, לא אחריות כיצרן.

<יורם מרק: מועדון לקוחות הוא יצרן, אנחנו מתווך.

<יורם מרק: זאת האבחנה.

איתן כבל: זאת אבחנה מעניינת.

<יורם מרק: זאת המציאות שאותה אנחנו חיים.

איתן כבל: מישהו צריך להיות אחראי.

איתן כבל: אני מצטרף אליך, כי אתה אומר לי שאתה יודע לתת לי x חברות שיודעות לתת שירות.

איתן כבל: זאת האחריות שלך.

איתן כבל: מה אתה מבקש ממני עכשיו, שאני כל בוקר אצטרך לראות אם מישהו החליף, אם מישהו שינה?

איתן כבל: זה לא התפקיד שלי.

איתן כבל: אני לא יכול לדבר עם כל המפעלים.

איתן כבל: אני לא התקשרתי איתם, אני התקשרתי איתך.

<אתי בנדלר: יורם, אתה מתקשר איתם בחוזה.

<אתי בנדלר: אתה יכול לעגן את החובות שלהם בחוזה, למעט אולי מקרה של חדלות פירעון.

<יורם מרק: המועדון שלנו, כמו גם במקרה של מועדון חבר ומועדון בהצדעה, נמצא בצד של הצרכן, לא בצד של הספק.

<יורם מרק: יש לי 10 אלפים ספקים, ביניהם חברת אל-על.

<יורם מרק: אנחנו בצד של הצרכנים.

<יורם מרק: אנחנו לא גובים כסף מהצרכנים.

<יורם מרק: אנחנו נותנים שירות חינם.

<יורם מרק: אנחנו פועלים כמלכ"ר.

<יורם מרק: אנחנו רק לטובת העמיתים.

<יורם מרק: אני אחראי על הכל.

<יורם מרק: אני מתמודד גם מול ספקים.

<יורם מרק: יהיה נכון להחריג אותנו באיזו שהיא צורה.

איתן כבל: ההחרגות האלו הן מדרון חלקלק.

<יורם מרק: אני שמעתי אותך הרבה פעמים אומר שאסור לשפוך את התינוק עם המים.

<יורם מרק: זאת הסיטואציה שאני מדבר עליה כרגע.

איתן כבל: העניין הוא שמועדון צרכנים הוא כבר תינוק גדול.

<יורם מרק: שמעתי את המילים: "גזירה שהציבור לא יכול לעמוד בה".

איתן כבל: השאלה אם זה אתה או הציבור.

<יורם מרק: אני מדבר על הציבור שאני מייצג.

איתן כבל: אתה מדבר בשם עצמך, לא בשם כולם.

איתן כבל: כל הדברים שאני אומר מתקשרים לקונטקסט מסוים.

איתן כבל: אני מבין מה שאדוני אומר, אני לא מתעלם מהטענה, אנחנו נראה אם אנחנו מצליחים לתת לזה מענה.

<קרן אוהב ציון: אנחנו מסכימים למה שנאמר פה.

איתן כבל: אתה רואה איך המדרון מתחיל להיות חלקלק?

<יורם מרק: אני חושב שהם כמונו.

איתן כבל: זה עלה בדיון הקודם על ידי הנציג שהיה מטעם ארגון בהצדעה.

<צבי וילנאי: אני רוצה שתבינו את העניין הפרקטי.

<צבי וילנאי: המשמעות היא שנצטרך לבטל כ-10 אלפים הסכמים שבאים לטובת כחצי מיליון עמיתים.

<צבי וילנאי: אנחנו לא יכולים לקחת את האחריות.

<צבי וילנאי: אין לנו את המקורות על-מנת לקחת אחריות על ספק כזה או אחר שמחליט לשנות תנאים, או על ספק שחלילה פושט רגל.

<צבי וילנאי: אין לנו את האפשרות.

<צבי וילנאי: המשמעות של החוק הזה היא סגירה של 99% מההטבות שמועדונים מהסוג הזה יכולים להציע.

איתן כבל: אם היינו מצליחים לכמת את כל ה"אם" שנשמע פה באולם הזה ובאולם הקודם, לא היה מקום בכדור הארץ.

איתן כבל: אין הצעת חוק שלא הבהילו אותנו ממנה.

איתן כבל: אני מודיע לך ששום מועדון צרכנות לא ייסגר כתוצאה מהחוק הזה.

איתן כבל: אולי הוא ייסגר מסיבות אחרות.

איתן כבל: אנחנו הקשבנו.

איתן כבל: לא צריך להרים את אוקטבת ההפחדה.

איתן כבל: אני לא יודע אם אני יודע לתת מענה למה שנאמר, אבל אני אנסה עם הצוות שלנו לראות אם אפשר, אם הטענות שלכם הן כצעקתה.

<יעל כהן שאואט: ראיתי שמי שחבר במועדון הוט זה מי שמחזיק בכרטיס אשראי שאיתו המועדון קשור בהסכם.

<יעל כהן שאואט: מדובר בחברות באמצעות כרטיס אשראי.

<יעל כהן שאואט: אני לא רואה איך אפשר להחריג סוג כזה של מועדונים.

איתן כבל: גברתי צודקת.

איתן כבל: זה גם מה שהשיבה היועצת המשפטית בדיון הקודם לשאלה של מועדון בהצדעה.

<יעל כהן שאואט: אנחנו מדברים על מועדונים לקידום מכירות של עסקים, כולל של חברות אשראי.

<יעל כהן שאואט: ההוראות האלו חייבות לחול על כל המועדונים, גם על כאלה שהם כאילו ארגון צרכנים אבל הם לא.

<אתי בנדלר: אין לנו תשובה מספקת – אני חושבת שאנחנו צריכים לעגן את זה בחוק - למצב שבו ספק נקלע למצב של חדלות פירעון.

<מיכל לב שבתאי: כמו שרונן אמר, אנחנו מכירים בזה שהתיקונים שיחולו בחוק הבנקאות (שירות ללקוח) יחולו גם על חברות כרטיסי האשראי.

<מיכל לב שבתאי: ניסינו לתת מענה למצבים של מועדונים שמאגדים בתוכם מספר לא מבוטל של בתי עסק.

איתן כבל: אתם כנראה לא מבינים מספיק את החידוד.

איתן כבל: אנחנו לא אומרים שלא צריך לשנות את הכללים, ההיפך.

איתן כבל: אני תמיד נותן את הדוגמה של הכוכבים המפורסמים שהיו בכרטיס האשראי של ישראכרט.

איתן כבל: הם הגדירו את המיושן מחדש.

איתן כבל: כל הוויכוח לא היה אם צריך את הכוכבים או לא, אלא מה הלו"ז שאתה מאפשר לאנשים לממש אותם.

איתן כבל: אני רוצה שכל הזמן תחדשו, תאתגרו, תביאו עניינים יותר מעניינים, יותר מרתקים.

איתן כבל: אני חבר במועדון שופרסל.

איתן כבל: גם אם אני לא רוצה, מכריחים אותי.

איתן כבל: מצטברות לי נקודות.

איתן כבל: אמרו לי שהנקודות מזכות אותי ב-x שקלים.

<ערן מאירי: 30 שקלים למשך חודשיים על קנייה ב-4,000 שקלים.

איתן כבל: אין לי תלונות.

<לאה ורון: האם יצא לכם לבדוק כמה אנשים מימשו את אותם שוברים.

<ערן מאירי: מה לא בסדר?

<ערן מאירי: זה כתוב בתקנון.

<ערן מאירי: אם אתה קונה ב-4,000 שקלים, אתה מקבל 30 שקלים שאתה יכול לממש במשך חודשיים.

<ערן מאירי: אתה רוצה שיהיה מימוש לשנה?

<ערן מאירי: זה לא תווים.

<ערן מאירי: התווים ניתנו ל-5 שנים.

איתן כבל: למה ממירים את הנקודות בכסף?

איתן כבל: כל פעם כשאני קונה, אומרים לי שאני אקבל צ'ופרים.

איתן כבל: בין הצ'ופרים האלה כלול העניין שכשאתה מגיע ל-x נקודות אתה מקבל המרה לכסף.

איתן כבל: האם הכסף הזה הוא שלי, לא שלי?

איתן כבל: אם הוא שלי, אל תגביל אותי בזמן.

<ערן מאירי: כל המבצעים הם לנצח?

איתן כבל: השאלה אם הכסף שלי, או שאתם תורמים לי.

איתן כבל: אם זאת תרומה, אני רוצה שיהיה כתוב:

איתן כבל: אני רוצה להחזיר לך x שקלים על כך שקנית אצלי.

איתן כבל: מה הסיפור עם הנקודות של אל-על?

איתן כבל: יכולה להיות טיסה יותר זולה ב-10, 20 שקלים של חברה אחרת.

איתן כבל: אני אעדיף לקנות כרטיס של אל-על, כי אני צובר נקודות במועדון הלקוחות.

איתן כבל: פיתית אותי לקנות אצלך על ידי כך שאמרת שתצ'פר אותי.

איתן כבל: אתה נהנה מכך שאני קונה ממך, אבל את ההנאה שלי אתה מגביל, אתה קובע לי כללים שמכניסים אותי לתוך סד של זמנים.

<ערן מאירי: אני לא בא להגן על אל-על, אבל האם את הנקודות שקיבלת מאל-על תוכל לממש ב-2024 לטיסה לניו-יורק?

איתן כבל: ממש לא.

<ערן מאירי: אז בואו נשים דברים בפרופורציות.

<ערן מאירי: יש את ה-30 שקלים לקנייה של קוטג' ומוצרי צריכה כשממילא בחודשיים האלה אתה נמצא בסופר ואתה יכול לממש, ויש את הטיסה של אל-על שאתה יכול לממש תוך שנה.

איתן כבל: אתה יודע שאם לא הייתי באטרף על החוק לא הייתי מממש את אותם 30 שקלים, כי איך שאתה מגיע לאוטו אתה נזכר שיש לך 30 שקלים שלא מימשת.

<ערן מאירי: אתה מבקש שזה יהיה לזמן בלתי מוגבל?

איתן כבל: אף אחד לא מציע דבר כזה, אבל חלון ההזדמנויות שאתה נותן לי הוא כזה שאיך שאני מקבל את זה בדואר אני צריך לרוץ לסופר עם ה-30 שקלים ביד.

איתן כבל: אתם בונים על העניין של השכחה.

איתן כבל: הזיכוי שניתן בזמנו היה האסון הכי גדול.

איתן כבל: בחלק גדול מהמקרים שכחנו את הזיכוי.

איתן כבל: אם כבר נזכרנו ובאנו לקנות משהו אחר, קנינו גם משהו בנוסף.

<ערן מאירי: האם כרטיס אשראי, שהוא כרטיס שמאפשר לך לקבל כרטיס קולנוע שני חינם, זה לנצח?

<ערן מאירי: מה שאתם מצפים זה שהכללים יהיו כתובים מראש.

<ערן מאירי: יכול להיות שתגיד לי שלממש את ה-30 שקלים במשך זמן של חודשיים זה לא סביר.

<ערן מאירי: אני הולך איתך שבמקום חודשיים זה יהיה 3 חודשים.

איתן כבל: השקיפות היא האל"ף בי"ת של החוק הזה.

איתן כבל: אין היום שקיפות.

איתן כבל: השקיפות חייבת להיות.

איתן כבל: לא מספיק שתהיה שקיפות.

איתן כבל: שקיפות היא תנאי הכרחי, היא איננה תנאי מספיק.

איתן כבל: לוחות הזמנים שאתה מציב כדי לעמוד בזה הם תנאי משלים.

איתן כבל: לא אמרתי לך ש-30 השקלים יהיו בכיסי ואחרי 20 שנה אני אממש אותם.

איתן כבל: ודאי שלא.

איתן כבל: בואו לא נעמיד את זה בצורה כזאת.

איתן כבל: חודשיים, לעניות דעתי, זה לא מספיק.

איתן כבל: תן לנו נתונים לגבי כמות האנשים שמימשו או לא מימשו.

<ערן מאירי: תתפלאו לשמוע שככל שהתקופה יותר ארוכה, כך אנשים יותר שוכחים ופחות מממשים.

<ערן מאירי: כשהיה הנושא של תווי הזהב, שהיום הוא לתקופה של 5 שנים, אמרו אנשים בוועדה שכשאדם יודע שיש לו מועד, הוא מממש, כשהוא לא יודע על מועד, הוא דוחף את זה באיזה מקום כך שזה נשכח.

איתן כבל: לא ביקשתי שנה.

איתן כבל: צריך איזון.

<ערן מאירי: אני מסכים.

<אליהו פרנקל: תודה על הערכה וששמת לב שהתייחסנו לאחד מהלקוחות שלנו.

איתן כבל: שמתי לב.

<אליהו פרנקל: בדברי ההסבר מדברים על הפסקת האפשרות של מימוש הזכויות, על צמצום במגוון ההטבות ללא הודעה מראש, ללא התראה.

<אליהו פרנקל: היושב-ראש נתן דגש גדול מאוד על הלו"ז.

<אליהו פרנקל: זה משהו שאנחנו לא מתכחשים אליו, הוא גם נמצא בתקנון.

<אליהו פרנקל: אנחנו נותנים התראה יותר ארוכה ממה שמצוין שם.

<אליהו פרנקל: אם הדגש הוא על הלו"ז, אנחנו נותנים את זה.

<אליהו פרנקל: אנחנו כן רוצים לתת התראה מספיק ארוכה.

איתן כבל: 3 חודשים זה לא מספיק.

<אליהו פרנקל: תקופה התראה של 3 חודשים, כאשר בתקופה הזאת הוא יוכל להוציא כרטיס בונוס שיהיה תקף לשנה.

<אתי בנדלר: מה הכוונה בכרטיס בונוס?

<אתי בנדלר: האם זה כרטיס מרחף מבחינת התאריך?

<אתי בנדלר: נניח שאני מודיעה שאני רוצה לנסוע ללונדון, אני רק לא יודעת מתי.

<אתי בנדלר: האם אני צריכה לכרטס, לקבוע את התאריך?

<אליהו פרנקל: את צריכה לכרטס.

<אתי בנדלר: זאת הבעיה.

<דבורה בוטרה: כשאנחנו אומרים ללקוח שהוא זכאי להוציא במשך שלושת החודשים כרטיס בונוס, הוא חייב לכרטס את הכרטיס במשך שלושת החודשים, הוא לא חייב לטוס במשך שלושת החודשים.

<דבורה בוטרה: הוא יכול לטוס עד שנה אחרי שלושת החודשים.

<אתי בנדלר: אחרי שהוא כרטס, אחרי שהוא קבע את התאריך?

<דבורה בוטרה: את רשאית לשנות את תאריך הטיסה שלך בתקופה הזאת.

<לאה ורון: ללא עלות?

<דבורה בוטרה: בעלות של 60 דולר.

<דבורה בוטרה: אפשר להחליט שטסים ליעד אחר, לאו דווקא לאותו יעד שקבעתם מראש.

<דבורה בוטרה: יש שנה, בנוסף לשלושת החודשים האלה, לממש את הזכות הזאת.

<אתי בנדלר: את יכולה להתחייב בפני הוועדה שהסכום של 60 דולר יהיה הסכום בשנים הקרובות לשם שינוי תאריך או יעד?

<דבורה בוטרה: אני לא יכולה להתחייב.

איתן כבל: את מבינה מה יקרה?

איתן כבל: הכרטיס הזה יהיה לי לרועץ.

<אליהו פרנקל: אני לא חושב שיש גוף עסקי שיכול להתחייב לשנים קדימה.

<לאה ורון: גם הצרכנים לא יכולים להתחייב שנה מראש למועד שבו הם יטוסו.

<אליהו פרנקל: בדרך כלל אנשים מתכננים טיול מראש.

איתן כבל: הייתי מקבל אם הייתם באים ואומרים לי שאפשר לשנות בעלות של 60 דולר פעמיים במשך אותה שנה.

<לאה ורון: או לשנות ללא עלות.

איתן כבל: בואו לא נגזים.

איתן כבל: אני מבין גם אותם.

איתן כבל: יש להם מועדים שהם בלחץ, יש מועדים שהמחירים עולים בצורה כזאת שכבר לא משתלם להם.

איתן כבל: העניין נשמע יפה כשאתה מציג אותו, אבל כשאתה קורא את האותיות הקטנות נעשה לך חושך בעיניים.

איתן כבל: למה?

איתן כבל: כי כתוב שרק במועד כזה וכזה, בתנאי כזה וכזה.

איתן כבל: אם אתם יודעים לבוא ולהגיד שב-60 דולר האלה יתאפשר לשנות יעד או מועד פעמיים בשנה - -

<אתי בנדלר: צריך להבטיח את התעריף, כי אחרת הם יעלו את זה ל-160 דולר.

איתן כבל: אני מדבר על 60 דולר לפעמיים.

<אתי בנדלר: 30 לפעם אחת, או 60 דולר לפעמיים.

איתן כבל: אין מצב שאני מאפשר למועדון הלקוחות לקבוע בשלושת חודשים האלה - -

<אליהו פרנקל: אנחנו לא יכולים להתחייב לשנים קדימה על כך שזה יישאר סכום של 60 דולר.

איתן כבל: אף אחד לא ביקש שתתחייב לשנים.

<אליהו פרנקל: אז מה ההצעה?

איתן כבל: למה כל דבר שאומרים צריך לקחת לקיצוניות?

איתן כבל: אמרתי שתגיד ללקוח שבמשך השנה הזאת זה יהיה המחיר כשהוא ירצה לשנות את היעד.

<אליהו פרנקל: את זה נוכל לעשות.

איתן כבל: ההתחייבות היא לשנה קדימה.

<אליהו פרנקל: כשאני אודיע לו על השינוי, הוא ידע את המחיר שהוא יצטרך לשלם עבור השינוי.

איתן כבל: תחשבו על זה.

איתן כבל: אין מצב שאני אאפשר לגבות כל פעם 60 דולר.

איתן כבל: אם אדם השתגע ושינה את היעד יותר מפעמיים בשנה, זה כבר מוגזם, אנחנו לא נאפשר פגיעה בחברה.

איתן כבל: 60 דולר לפעם הראשונה והשנייה יחד זה סביר.

<אליהו פרנקל: בכל שינוי במועדון יש גם הטבות.

<אליהו פרנקל: כשאנחנו עושים שינוי, אנחנו עושים שינוי רוחבי לגבי כל מיני יעדים, מועדים, נקודות.

<אליהו פרנקל: יש דברים שאולי ביעד מסוים יעלו יותר, ביעדים אחרים תהיה ירידה.

<אליהו פרנקל: השינויים הם גדולים, רחבים ושונים.

איתן כבל: אני בא ממקום של "זה נהנה וזה לא חסר".

איתן כבל: אנחנו רוצים שהחברה תהיה חזקה.

איתן כבל: אני לא רוצה להיכנס לבנק שהוא חלש, אני לא רוצה להשקיע בחברה מפסידה.

איתן כבל: אני מדבר על יצירת האיזון.

עבד אל חכים חאג' יחיא: אני לא יודע אם בדקתם פעם מה אחוז הערבים שנוסעים באל-על.

עבד אל חכים חאג' יחיא: יש סדרה של השפלות שעוברים האזרחים הערבים שנוסעים באל-על.

עבד אל חכים חאג' יחיא: הבחירה האחרונה של האזרחים הערבים היא אל-על.

עבד אל חכים חאג' יחיא: יש אנשים שזכו בתביעות בבתי משפט על ההשפלות שהם עוברים בבדיקות הביטחון שעורכים להם באל-על.

עבד אל חכים חאג' יחיא: אני לא חושב שאנחנו רואים ביום יום מטוסים שהם לא של אל-על נחטפים או מתפוצצים.

עבד אל חכים חאג' יחיא: אני לא רוצה לטוס במטוס כשיש חשש בעניין הביטחון, אבל אני רוצה שבדיקות הביטחון יהיו בנוגע לביטחון הטיסה, לא חקירות מעבר.

עבד אל חכים חאג' יחיא: אתה רוצה לחקור אותו?

עבד אל חכים חאג' יחיא: תחקור אותו ברגע שהוא נוחת, אל תשפיל ותעכב אותו שעות לפני הטיסה.

עבד אל חכים חאג' יחיא: בחודש שעבר הייתי בנתב"ג.

עבד אל חכים חאג' יחיא: כשפנו אלי מאל-על, אמרתי שאני לא טס באל-על.

עבד אל חכים חאג' יחיא: אתם צריכים לקחת את זה לתשומת ליבכם.

עבד אל חכים חאג' יחיא: אפילו אם תגיד לי שזה מגיע מכוחות הביטחון, עדיין יש לכם את האנשים שלכם שיכולים להשפיע.

איתן כבל: אל-על לא קובעת את הכללים.

איתן כבל: אין לה סמכות לקבוע את הכללים האלה.

<אליהו פרנקל: עניין הביטחון הוא בסמכות הרשויות, לא בסמכות אל-על.

איתן כבל: מופיעה פה טבלת ביטולי הטיסות של אל-על.

איתן כבל: את זה פרסם עיתון דה מרקר בינואר.

איתן כבל: ביטול כרטיס טיסה נע בין 70 ל-170 דולר לאירופה.

<אליהו פרנקל: אלה כרטיסי טיסה רגילים.

<מיכל כהן עובדיה: זה לא נכון.

<מיכל כהן עובדיה: כשרציתי לבטל כרטיס טיסה שקניתי באל-על עכב משהו רפואי, אמרו לי שביטול הטיסה הוא בעלות של כרטיס מלא.

<אליהו פרנקל: מדובר על כרטיסים ישנים.

<אליהו פרנקל: יש הבדל בין כרטיסים ישנים לכרטיסי בונוס.

<אתי בנדלר: התנאים בבונוס טובים יותר, נוחים יותר?

<אתי בנדלר: לא פעם אתה קונה כרטיס רגיל פלוס כרטיס בונוס.

<אתי בנדלר: אני לא יכולה שלא להסתכל על זה כעל עסקה משולבת.

<אליהו פרנקל: זה כרטיסים שונים, מחירים שונים.

איתן כבל: סיימנו את ההתייחסויות, אנחנו עוברים להקראה.

איתן כבל: הצעת חוק הגנת הצרכן (תיקון מס' 51) (שינוי תכנית הטבות לצרכן או סיומה), התשע"ז-2017.

איתן כבל: 1.

איתן כבל: הוספת סעיף 16א.

איתן כבל: בחוק הגנת הצרכן, התשמ"א-1981 (להלן – החוק העיקרי), אחרי סעיף 16 יבוא: 116א.

איתן כבל: "שינוי תכנית הטבות לצרכן או סיומה (א) בסעיף זה – "שינוי - צמצום בהטבות או בזכויות הניתנות לצרכן במסגרת תכנית הטבות, בערכן, באפשרות מימושן או במשך התקופה שבה ניתן לממשן; "תכנית הטבות" – התקשרות מתמשכת בין צרכן לבין עוסק, שבה הצרכן מוסר את פרטיו לשם הצטרפות לתכנית מסוג מועדון לקוחות שמפעיל העוסק, ומהותה היא קבלת הטבות או צבירת זכויות, מהעוסק או מעוסק אחר, בין שההצטרפות לתכנית כרוכה בתשלום ובין שאינה כרוכה בתשלום.

<רונן סולומון: התיקונים שאנחנו מציעים הם בהגדרת "שינוי".

<רונן סולומון: אנחנו מבקשים שיופיע כך: צמצום בסוגי הטבות או בסוגי זכויות הניתנות לצרכנים במסגרת תכנית הטבות, בערכן, באפשרות מימושן או במשך התקופה שניתן לממשן;

<חנה וינשטוק טירי: אני חושבת שזה מאוד מצמצם.

<חנה וינשטוק טירי: לבוא ולהגיד ששינוי זה רק צמצום בסוגים, מאוד מצמצם את מה שרצינו מלכתחילה.

<חנה וינשטוק טירי: המשמעות היא שאם בית עסק אחד נגרע מתכנית ההטבות, הוא לא חייב.

איתן כבל: מה הייתה הבעיה שלך?

<רונן סולומון: נניח שחברת יונייטד איירליינס החליטה לשנות תנאים, או כמו שאמרה היועצת המשפטית של הוועדה, עסק מסוים פשט רגל.

<אתי בנדלר: על חדלות פירעון צריכים לתת תשובה נפרדת.

<רונן סולומון: כדי לפתור את הבעיה של חברה שאין לנו קשר אליה - -

<אתי בנדלר: למה אין קשר אליה?

איתן כבל: חברת כרטיסי אשראי היא לא סגן מפקד חוליה מצומצמת.

איתן כבל: כל אחת מחברות כרטיסי האשראי היא גוף חזק במדינה.

איתן כבל: זה לא שהקמת חברה משלך.

איתן כבל: חלק לא קטן מהחברות מחוברות לגופים עד יותר חזקים.

<רונן סולומון: לא תהיה לצרכן שום פגיעה אם בית קפה קטן יצא מתוך המאה ומשהו הטבות ובמקומו ייכנס בית קפה אחר.

<הילה דוידוביץ- בלומנטל: אולי בגלל זה הוא הצטרף למועדון.

איתן כבל: אולי זה בית הקפה היחיד שהוא נוהג לקנות בו.

<חנה וינשטוק טירי: יש כאלה.

<רונן סולומון: אנחנו צריכים להיות ריאליים.

<רונן סולומון: אנחנו צריכים להבין שלקוחות שמצטרפים למועדון רואים סל של הטבות, הם לא רואים הטבה אחת.

<רונן סולומון: אני לא מכיר את הלקוח הספציפי שירצה להצטרף רק בגלל בית הקפה הקטן שיושב בפינת רחוב.

<אתי בנדלר: אולי מדובר ברשת גדולה.

<אתי בנדלר: למה דווקא בית קפה קטן?

<מיכל לב שבתאי: אנחנו מנסים לאפשר גמישות בניהול היום יומי.

<מיכל לב שבתאי: כאשר יש ארגון שמאגד תחתיו מספר רב של בתי עסק, חייבים לאפשר לו להוציא בית עסק כדי להכניס אחר במקומו, חייבים לאפשר לו לשנות תנאים בבית עסק אחד, להיטיב בבית עסק אחר.

<מיכל לב שבתאי: העניין של 4 חודשים או 8 חודשים מראש מאוד מאוד מקשה על הניהול היום יומי הזה, בייחוד שככל שהמועדון גדול ופורח כך יש תחתיו הרבה יותר בתי עסק.

<מיכל לב שבתאי: אנחנו חוששים שזה לא יאפשר את הניהול היום יומי של המועדון.

איתן כבל: את בעצם מסירה את האחריות שלך מכל מי שנמצא תחת הכרטיס הזה.

איתן כבל: בכל זמן נתון יכול להיות מצב שבו גוף משנה את הכללים.

איתן כבל: מול מי אני עובד?

איתן כבל: עשיתי את ההתקשרות לא מול בית הקפה, עשיתי את ההתקשרות מול מועדון הצרכנות.

איתן כבל: כל העניין הוא לתת ללקוח את הזמן.

איתן כבל: לקסטרו יש מועדון לקוחות שיכול להיות שהוא חלק ממועדון הצרכנות שלכם.

איתן כבל: אני קונה ממנו.

איתן כבל: לא אמרתי לו לא לשנות, רק אני מבקש שהוא ייתן לי את הלו"ז.

איתן כבל: אני לא מדבר על מצב שבו העסק קרס.

<מיכל לב שבתאי: אני אתן את הדוגמה של קסטרו.

<מיכל לב שבתאי: שבועות ספורים לפני החגים הודיע קסטרו שהוא לא רוצה לכבד את הכרטיסים, שהוא רוצה לצאת.

<מיכל לב שבתאי: צריך לזכור שהיה הסכם חתום לתקופה מסוימת.

<מיכל לב שבתאי: זאת רשת גדולה.

<מיכל לב שבתאי: אנחנו נוהגים לפעול בשיתוף פעולה עם גופים, לא להכריח רשת או אדם כשהם לא רוצים להתקשר.

<מיכל לב שבתאי: אחרי הרבה מאוד שיחות הוא הסכים לדחות, לאחד כוחות.

<מיכל לב שבתאי: זו דוגמה מהחיים.

<מיכל לב שבתאי: זה במצב שהכל עבד באופן תקין.

<ערן מאירי: כל המבצעים האלה הם גם עניין של ניצול הזדמנויות.

<ערן מאירי: חברת כרטיסי האשראי מבינה שיש לי כאן ספק שנתקע עם סטוקים.

<ערן מאירי: אם הוא יכול להוריד מחירים, למה לא להתקשר איתו, למה לא לתת את זה לצרכנים?

איתן כבל: לא מדובר על מבצעים.

<ערן מאירי: אתם מבקשים להודיע 8 חודשים או שנה מראש.

<ערן מאירי: אתה לא יכול לעשות את זה.

איתן כבל: אנחנו לא נכנסנו לעניין של מבצע שאתה עושה בסופר.

<ערן מאירי: אני לא מדבר על מבצעי סוף עונה, אני מדבר על ספק שנתקע עם מלאי שהוא רוצה להיפטר ממנו.

<ערן מאירי: הוא מבקש מחברת כרטיסי האשראי לעשות מבצע של חצי מחיר.

איתן כבל: אני לא מדבר איתך על מבצע.

איתן כבל: המהות של החוק היא התקשרות ארוכת טווח.

איתן כבל: התקשרות ארוכת טווח היא באל-על, בהוט, ביס, ברשת שופרסל, ברשתות שיווק אחרות.

איתן כבל: אין היום כמעט רשת שיווק של אוכל שאין לה מועדון לקוחות או משהו מהסוג הזה.

<ערן מאירי: אני לא מדבר על החברים הקבועים במועדון, אני מדבר על הטבה שנתת ללקוח.

<ערן מאירי: יצרת פה איזו שהיא הזדמנות, רק באיזה שהוא שלב לקחת אותה חזרה.

איתן כבל: זו לא הבעיה.

איתן כבל: החוק לא מתייחס לדברים כאלה.

<ערן מאירי: זה לא כתוב.

איתן כבל: אם זה לא כתוב, נבהיר את זה.

<צבי וילנאי: צריך להחריג מכירה מיוחדת.

<אתי בנדלר: המכירה המיוחדת מוחרגת.

<אתי בנדלר: ניסינו לברר מול משרדי הממשלה מה קורה אם במסגרת ההטבות מציעים מלכתחילה איזו שהיא הצעה לתקופה מוגבלת ביותר, נניח מודיעים על מכירה חד- פעמית, נניח מודיעים על כרטיסים למופע מסוים.

<אתי בנדלר: התשובה שקיבלנו מהיועצת המשפטית של הרשות להגנת הצרכן והסחר ההוגן הייתה שזה לא חל ממילא.

<אתי בנדלר: ייתכן שנצטרך להבהיר את זה בנוסח.

איתן כבל: את זה אני מקבל.

<חנה וינשטוק טירי: אם הוא אומר שהוא מוכר כרטיסים להופעה באופן חד פעמי, זה חד פעמי, אין יכולת של שינוי.

<חנה וינשטוק טירי: אם הוא אומר שאחת לשנה הוא יציע הנחות למופעים, ודאי שהוא צריך להודיע אם הוא משנה את זה.

<אתי בנדלר: יכול להיות ספק מסוים שמראש מגביל את התקופה.

<אתי בנדלר: אם הודעתי מראש שניתן לממש את זה במשך תקופה מוגבלת, לא ביצעתי שינוי.

<אתי בנדלר: אם נגיע למסקנה שניתן להבין את זה בצורה אחרת, נבהיר את זה בנוסח.

איתן כבל: יש גופים שבלי קשר לכרטיס המועדון מודיעים שיש הנחה של 30% לתקופה מצומצמת.

<אתי בנדלר: כשאנחנו מדברים על תקופה מצומצמת, צריך להודיע מראש על מימוש לתקופה שלא תעלה על חודש, אחרת הם יגידו לתקופה של שנה.

איתן כבל: ברור.

<צבי וילנאי: תקופה, או כמות מצומצמת.

איתן כבל: נכון.

<יורם מרק: יש גם מקרים של מכירה, של שינוי בעלות של בית עסק.

<יורם מרק: גם אותו צריך להחריג.

<יורם מרק: יכול להיווצר מצב שבעל חנות נעליים מחליט למכור את החנות למישהו אחר.

איתן כבל: זה לא לעניין.

איתן כבל: כשאני מוכר את העסק, אני מוכר את החובות, את הזכויות.

איתן כבל: זה שקונה יודע שצריך להודיע.

איתן כבל: זה בשונה מחדלות פירעון, שאין לנו יכולת לשלוט בזה.

איתן כבל: כשמישהו מוכר, הוא חייב להעביר את הכל.

איתן כבל: יכול להיכנס הבעלים החדש, להודיע שהוא מחליט לשנות.

איתן כבל: הוא מוסר את ההודעה מראש.

<יורם מרק: באופן מעשי זה לא כך.

<יורם מרק: מה שקורה זה שבעל העסק החדש מחליף את מספר הספק בחברת האשראי.

<יורם מרק: באותו רגע ההסכם מבוטל מבחינת אותו מועדון.

<יורם מרק: המועדון יודע את זה חודשיים, שלושה או ארבעה אחרי, מה שגורם למצב שאנשים מוטעים.

<יורם מרק: בחלק מהמקרים אנשים גם קונים, כי הם חושבים שעדיין יש את אותה הנחה.

<אתי בנדלר: מה קורה עם זכיין של חברה ארצית?

<אתי בנדלר: נניח שאתם מציעים הנחה בארומה, נניח שאתם מציעים צבירת נקודות.

<אתי בנדלר: חלק גדול מהסניפים פועלים בשיטת הזכיינות.

<אתי בנדלר: האם כל פעם כשמתחלף זכיין, אתה תראה את העסק כעסק חדש?

<יורם מרק: כן.

<יורם מרק: זה מה שקורה באופן מעשי.

<יורם מרק: הזכיין החדש הוא מישהו שכל ההתקשרויות שלו הן מול חברת האשראי.

<יורם מרק: אנחנו לא שלוחה של חברת האשראי.

<יורם מרק: כל כמה שנים מועדוני הצרכנות עושים מכרז בין חברות האשראי.

<יורם מרק: חברת האשראי היא ספק שנותן את הפלטפורמה.

<יורם מרק: אין לי את המידע של מה שקורה עם אותו זכיין.

<יורם מרק: רשת מגה נקנתה על ידי רשת יינות ביתן.

<יורם מרק: באותו רגע יש בעל בית חדש, כל ההסכמים לא קיימים, הכל מחדש.

<יורם מרק: זה המקרה שנופל בתיקון שאת רוצה לעשות.

<יורם מרק: יינות ביתן קנו לפני זה את רשת כמעט חינם.

<יורם מרק: מרגע שהם קנו ההסכמים התבטלו בהתראה של יומיים, בהתראה של שבוע.

<יורם מרק: זה מה שקורה בפועל.

<יורם מרק: אנחנו לא יכולים לשלוט בזה כמועדון.

<יורם מרק: זה הליך טכני שמתבצע בחברות האשראי.

<יורם מרק: אני מציע להחריג את העניין של החלפת הבעלות.

איתן כבל: אני לא מתחייב על דבר כזה.

איתן כבל: רונן, הבקשה הראשונה שלך נדחתה.

<לבנת קופרשטיין-דאש: אני רוצה להצטרף להערה הראשונה של מר רונן סולומון.

<לבנת קופרשטיין-דאש: ההחלטה צריכה להיות מאוזנת.

<לבנת קופרשטיין-דאש: זה נכון שהלקוח לא צריך להיפגע, או שהוא צריך להיות מיודע.

<לבנת קופרשטיין-דאש: מצד שני, העסק חייב להתנהל, חייבים לאפשר לו גמישות.

<לבנת קופרשטיין-דאש: אם חנות בעפולה נסגרת, חברת האשראי צריכה לשמור על אותו תמהיל של הטבות.

<לבנת קופרשטיין-דאש: חברת האשראי תדאג שאם חנות נסגרת, החנות האחרת שתיפתח תיתן שירות דומה ללקוח.

<לבנת קופרשטיין-דאש: זו גמישות שחשובה שתהיה.

<לבנת קופרשטיין-דאש: זה לא הגיוני ליידע את הלקוח על כל חנות קטנה שמפסיקה את החוזה.

<לבנת קופרשטיין-דאש: צריך לשמור על התמהיל.

איתן כבל: זה בסדר אם מודיעה החברה הצרכנית או חברת כרטיסי האשראי שעם גוף כזה וכזה יש עניין כזה וכזה ולכן הלקוחות יפוצו בדרך כזאת או אחרת.

איתן כבל: אנחנו בעד מועדוני לקוחות, אנחנו בעד לאפשר גמישות לבתי העסק, רק שזה צריך להיעשות מבעוד מועד, בשקיפות הנדרשת.

<לבנת קופרשטיין-דאש: אם קסטרו נאלץ להפסיק את ההתקשרות וזארה בא במקומו, האם עדיין נצטרך להודיע 4 חודשים מראש?

איתן כבל: גברתי, הסיבה שאני קונה בקסטרו היא כי הוא אמר לי שאחרי שאני אקנה 5 תחתונים, 3 זוגות גרביים ו-4 פונפונים אני אקבל עניבה מסין בחינם.

איתן כבל: אני לא רוצה את העניבה של זארה.

איתן כבל: מועדון הצרכנות עומד מאחורי העניין הזה, הוא חתום על חוזה.

<לבנת קופרשטיין-דאש: האפשרות שספק גדול יפר חוזה לא קיימת.

איתן כבל: ספק קטן צריך אותך ואת כרטיס האשראי עוד יותר מאשר הספק הגדול.

<לבנת קופרשטיין-דאש: אם הצעתי ללקוח 30 חנויות ביגוד ואחת נאלצה לצאת, צריך לאפשר לי את הגמישות לתת ללקוח חנות אחרת במקום זאת שנאלצה לצאת.

<חנה וינשטוק טירי: יש פה עניין של העדפות אישיות של הצרכנים.

<חנה וינשטוק טירי: יש פה שירותים של ספא, של מסעדות.

<חנה וינשטוק טירי: זה תלוי איפה אני אוהבת לאכול, איזה בית עסק אני חושבת שהוא נקי יותר.

<חנה וינשטוק טירי: את תגידי לי שנתת לי משהו שהוא שווה ערך?

<חנה וינשטוק טירי: אני לא רוצה שתקבעי בשבילי, אני רוצה שתודיעי לי.

<חנה וינשטוק טירי: אם מלכתחילה פיתית אותי עם רשימה מסוימת של בעלי עסקים, את לא יכולה עכשיו לתת לי בעל עסק אחר ולהגיד שהוא שווה ערך.

<חנה וינשטוק טירי: לא, זה לא שווה ערך.

<לבנת קופרשטיין-דאש: אני לא אתן לך את החנות בנהריה.

איתן כבל: אם הייתי רוצה לקנות בזארה ולעשות לי מועדון לקוחות בזארה, הייתי הולך ומצטרף אליהם.

איתן כבל: אני לא בזארה.

איתן כבל: אני קניתי בקסטרו מסיבה מסוימת.

איתן כבל: אני מעדיף את הליין של קסטרו.

איתן כבל: אם יש כאלה שמעדיפים את זארה, הם הולכים ומצטרפים למועדון הלקוחות של זארה.

איתן כבל: אני חושב שחנה והייעוץ המשפטי צודקים בעניין הזה.

איתן כבל: ננסה לרכך את זה, לא מעבר.

<רונן סולומון: אנחנו מבקשים להוסיף הגדרה של הטבה.

<רונן סולומון: "הטבה" – ערך או זכות הניתנים או מובטחים להינתן בדרך של צבירת זכויות.

<רונן סולומון: בהגדרת "תכנית הטבות" אנחנו מבקשים למחוק את המילים "צבירת זכויות".

<אתי בנדלר: זה שינוי מהותי או נוסחי?

<רונן סולומון: נוסחי.

<אתי בנדלר: נעשה את זה יחד עם הממונה על נוסח החוק.

איתן כבל: אני יכול להצביע?

<אתי בנדלר: על הגדת "שינוי" ועל הגדרת "תכנית הטבות", בכפוף לכך שנבחן אם יש צורך להבהיר שזה לא יחול על מכירות חד-פעמיות או על הצעות לתקופה שאינה עולה על חודש, ובלבד שמתן ההצעה לראשונה נמסר מראש.

<אתי בנדלר: אנחנו נוסיף סעיף, לא בהגדרת "שינוי", שאם ניתן כנגד בית עסק הכלול בתכנית ההטבות צו פירוק, צו פירוק זמני, צו כינוס נכסים או צו הקפאת הליכים לפי כל דין, ואם הוא יחיד – צו כינוס נכסים או צו הכרזה כפושט רגל, לא יראו בזה משום הפרה.

<הילה דוידוביץ- בלומנטל: מה לגבי סגירה שאינה קשורה לחדלות פירעון?

<אתי בנדלר: אני חושבת שראוי להוסיף הוראה בעניין הזה.

<אתי בנדלר: צריך להיות ברור שמדובר על בית עסק שחדל לחלוטין להתקיים, שהוא נסגר, לא שהוחלפו הבעלים וכיוצא בזה.

איתן כבל: אני מצביע על הסעיף עם השינויים, התוספות, תיקוני הנוסח וההבהרות.

איתן כבל: מי בעד?

איתן כבל: בעד – פה אחד

איתן כבל: נמנעים – אין

איתן כבל: (ב) עוסק המפעיל תכנית הטבות לתקופה בלתי קצובה לא יערוך שינוי בתכנית ולא יסיימה, אלא אם כן שלח לצרכן הודעה על פרטי השינוי או על מועד סיום התכנית בתקופה שבין שלושה לארבעה חודשים לפני מועד כניסת השינוי לתוקף או מועד סיום התכנית; ואולם, ביקש העוסק לערוך שינוי בתכנית הטבות לתקופה בלתי קצובה הכוללת צבירת זכויות, או לסיים תכנית כאמור – (1) ישלח לצרכן הודעה על פרטי השינוי או על מועד סיום התכנית ועל זכותו של הצרכן לממש את ההטבות או את הזכויות לפי הוראות פסקה (2); הודעה כאמור תישלח בתקופה שבין שמונה לתשעה חודשים לפני מועד כניסת השינוי לתוקף או מועד סיום התכנית; (2) יאפשר לצרכן לממש את ההטבות או את הזכויות בהתאם לתנאי התכנית שנקבעו במועד ההתקשרות בינו לבין הצרכן, החל במועד משלוח ההודעה כאמור בפסקה (1) ועד מועד סיום התכנית לפחות.

איתן כבל: הרעיון לחוק הזה הוא סביב העניין שגופים שינו לגמרי, לא הודיעו, לא אפשרו לצרכנים לממש את הזכויות שלהם.

<חנה וינשטוק טירי: אני חושבת שצריך לפצל את סעיף קטן (ב) לשני סעיפים.

<חנה וינשטוק טירי: צריך לדבר על מצב של שינוי או סיום של תכנית הטבות רגילה שאין בה צבירה, שאז מועד ההודעה הוא בין 3 ל-4 חודשים, ולעשות סעיף קטן למקרה שבו התכניות כוללת גם צבירה.

<איתי עצמון: השינוי שאת מציעה הוא שינוי מהותי?

<חנה וינשטוק טירי: הוא לא שינוי מהותי.

<איתי עצמון: נוכל לבחון את זה.

<רונן סולומון: בסעיף קטן (ב) צריך להחליף את המילה "יערוך" במילה "ייזום".

<רונן סולומון: יש בלבול בין מצב שבו חברה מסוימת נותנת את ההטבות לחברים שצורפו אליה ישירות, לבין מצב שבו חברת כרטיסי אשראי או מועדון כזה או אחר הביא קונסורציום של הטבות ממגוון רחב של חברות.

<רונן סולומון: לפעמים אין לנו שליטה, צריכים את הגמישות.

איתן כבל: אתה מנסה להתנער מהאחריות שלך כלפי הגופים.

איתן כבל: אתה לא רוצה לקחת עליהם אחריות.

<רונן סולומון: נניח שרשת קוסמטיקה החליפה את בקבוקי הבושם שיש אצלה בבקבוקי בושם אחרים.

<רונן סולומון: זה לא הגיוני ללכת ולהודיע לכולם.

איתן כבל: אתם אוהבים את הדוגמאות הקיצוניות האלו.

<רונן סולומון: למה דוגמאות קיצוניות?

<רונן סולומון: אלו דוגמאות מהחיים.

איתן כבל: מבחן התוצאה יהיה בכך שעסקים יירתעו מלהיכנס לאותו מועדון שבו הם כבולים.

איתן כבל: מבחן התוצאה של תווי השי הייתה שהחברות נתנו פחות תווי שי לעובדים.

איתן כבל: אמרנו שאנחנו רוצים להגן על הציבור, בפועל הצרכן נפגע.

<אתי בנדלר: אין הכוונה לומר שאם מחליפים את הבשמים זה שינוי, למרות שהם יכולים להחליף לבשמים ששנה שעברה הם נתקעו איתם.

<אתי בנדלר: להחליף את המילה "לא יערוך" במילה "לא ייזום" מסכל את כל הרציונל.

<אתי בנדלר: זאת הצעה שיכולה להביא לשינוי כל מערך הדברים.

<אתי בנדלר: אין לי תשובה טובה למקרה של הבשמים, לא ירדנו לרזולוציה עד כדי כך, אבל החלפת המילים מביאה לתוצאות הרבה יותר גורפות ממה שאתה אומר.

עבד אל חכים חאג' יחיא: נניח שכחבר מועדון אומרים לי שמוצר במחיר x הוא לתקופה מסוימת.

עבד אל חכים חאג' יחיא: הכוונה לא רק למכור לי את המוצר הזה, הכוונה שאני אגיע ואקנה בנוסף.

עבד אל חכים חאג' יחיא: הוא יכול לשים כמות קטנה כך שכשאני אגיע המלאי כבר ייגמר.

עבד אל חכים חאג' יחיא: אני חושב שצריכים להתייחס לזה.

איתן כבל: זה רעיון להצעת חוק.

איתן כבל: זה לא החוק הזה.

<רונן סולומון: החשש שלי ששכרנו יצא בהפסדנו.

<רונן סולומון: את הנושא הזה צריכים ליישם מועדוני צרכנים כמו הוט, חבר ודומיהם, הרשתות בעצמן, אם זה קסטרו, פוקס, שופרסל וכו', בתי עסק קטנים ובינוניים, חברות כרטיסי האשראי.

<רונן סולומון: יש גם תאגידים בנקאיים שנותנים הטבות.

<רונן סולומון: צריך ליישם את זה, בייחוד כשיש מאחורי החוק הזה סנקציות פליליות כאלו או אחרות.

<רונן סולומון: החשש הוא שעסקים קטנים ובינוניים יירתעו מלהיות כבולים בהודעות מראש על כל שינוי.

<רונן סולומון: הם פשוט לא ייכנסו.

איתן כבל: אל תוריד אותי לקטנוניות כזאת.

איתן כבל: הודעת לי מה אתה נותן לי בעמוד 12 שלעולם לא הגעתי אליו.

איתן כבל: אתה מחליט לעשות שינוי.

איתן כבל: אם אתה עושה את השינוי הזה, אני רוצה לדעת מראש.

איתן כבל: אם הצטרפתי אליך כי ז'אן פול גוטיה הוא המוטיב המרכזי להצטרפותי אליך אבל אתה מחליט לקחת במקומו את ללין, זה שינוי.

איתן כבל: כל המהות היא מה גרם לי להצטרף למועדון הצרכנים, למועדון הלקוחות.

<רונן סולומון: צריך להבחין בין מקרה שאני מצטרף למועדון של רשת מסוימת בגלל ההטבות שנותנים לי, לבין מצב שבו אני מצטרף למועדון של חברת כרטיסי אשראי, שזה כולל מגוון מאה ומשהו הטבות מרשתות שונות, מעסקים קטנים ובינוניים.

<מיכל לב שבתאי: האם אפשר לשקול פרק זמן קצר יותר להודעה?

איתן כבל: אני מוכן לשקול את זה במקרים כאלה.

<חנה וינשטוק טירי: נראה לי שהוא קצר מלכתחילה.

<חנה וינשטוק טירי: 3 עד 4 חודשים נראה לי פרק זמן מאוד קצר.

<מיכל לב שבתאי: אני חושבת שאת כרטיס האשראי הוא יכול לבטל בכל עת.

איתן כבל: אני יכול להעלות להצבעה את סעיף קטן (1) ואת סעיף קטן (2)?

<אתי בנדלר: אנחנו נשפר את הנוסח בהמשך.

<אליהו פרנקל: סעיף קטן (2) שונה ממה שביקשנו.

איתן כבל: אני מעביר את זה כמו שזה.

איתן כבל: אם תבוא עם הצעה שיודעת לשפר את העניין בצורה מהותית, אני אעשה רביזיה.

איתן כבל: תעבירו את ההערות שלכם עד יום חמישי הבא.

איתן כבל: מי בעד סעיף קטן (ב)(1) ו-(2)?

איתן כבל: בעד – פה אחד

איתן כבל: נמנעים – אין

איתן כבל: (ג) עוסק המפעיל תכנית הטבות לתקופה קצובה – (1) לא יערוך שינוי בתכנית ולא יסיים את התכנית לפני תום התקופה הקצובה; (2) ישלח לצרכן הודעה, בתקופה שבין שלושה לארבעה חודשים לפני תום התקופה הקצובה, על תום התקופה ועל אפשרותו לממש את ההטבות או הזכויות לפי תכנית ההטבות עד תום התקופה.

איתן כבל: מי בעד סעיף קטן (ג)?

איתן כבל: בעד – פה אחד

איתן כבל: נמנעים – אין

<הילה דוידוביץ- בלומנטל: דיברנו בישיבות הפנימיות שאם יש שינוי בתכנית ההטבות, אפשר יהיה להודיע במסרון או בדואר אלקטרוני, לא צריך את הדואר הרגיל.

<הילה דוידוביץ- בלומנטל: יש לנו נוסח אחר.

איתן כבל: תקריאי אותו.

<הילה דוידוביץ- בלומנטל: (ד) הודעה כאמור בסעיפים קטנים (ב)(1) ו-(ג)(2) לגבי סיום תכנית הטבות תישלח לצרכן בדואר, בדואר אלקטרוני או במסרון, לפי בחירת הצרכן; קבלת הודעות מהעוסק - ואולם הייתה הודעה כאמור לגבי שינוי תכנית ההטבות, רשאי העוסק לשלוח אותה לצרכן בדואר אלקטרוני או במסרון, ובלבד שהצרכן מסר פרטים אלו במועד ההתקשרות לשם ההצטרפות לתכנית ההטבות.

<אליהו פרנקל: זה לא לפי בחירת הצרכן.

<אתי בנדלר: תלוי לגבי מה.

<אתי בנדלר: הודעה על סיום חייבת להימסר באחת הדרכים שהצרכן הודיע מראש.

<אליהו פרנקל: מה לגבי שינוי?

<אתי בנדלר: זה לא לפי בחירת הצרכן.

<אתי בנדלר: אם יש לכם את הדואר האלקטרוני או את הטלפון הנייד שלו, אתם יכולים לשלוח את זה בדרך הזאת.

<אתי בנדלר: זה מאפשר גמישות.

<מיכל לב שבתאי: האם כשהלקוח נכנס למועדון כרטיסי אשראי הוא צריך לבחור אם הוא רוצה לקבל הודעות?

<מיכל לב שבתאי: זה מתקשר להוראות לעניין בנקאות בתקשורת.

<מיכל לב שבתאי: זה קצת משפיע על אפיקים אחרים.

<אתי בנדלר: הוא צריך לבחור את דרך קבלת ההודעות לעניין קבלת הודעות מהעוסק בתכנית ההטבות.

<אתי בנדלר: זה מה שהציע משרד המשפטים.

<אתי בנדלר: אני חושבת שזו הצעה נכונה.

<הילה דוידוביץ- בלומנטל: הכוונה היא באופן כללי, לא על כל סוג של הודעה.

<אתי בנדלר: אין לי בעיה.

<אתי בנדלר: הכוונה היא לקבלת הודעות מהעוסק.

איתן כבל: מי בעד סעיף (ד), כפי שהקריאה נציגת משרד המשפטים עם התוספת והשינוי?

איתן כבל: בעד – פה אחד

איתן כבל: נמנעים – אין

איתן כבל: (ה) השר, באישור ועדת הכלכלה של הכנסת, רשאי לקבוע סוגים של תכניות, הטבות או סוגי עוסקים, שהוראות סעיף זה, כולן או חלקן, לא יחולו לגביהם או יחול בשינויים כפי שיקבע.

איתן כבל: (ו) הוראות סעיף זה לא יחולו על מכירה מיוחדת כהגדרתה בסעיף 8, שאינה הטבה הניתנת בהתאם לתכנית הטבות.

<רונן סולומון: אני מבקש למחוק את המילים "שאינה הטבה הניתנת בהתאם לתכנית הטבות".

<איתי עצמון: ההגדרה של מכירה מיוחדת כוללת כל מיני סוגים של מכירות.

<איתי עצמון: יכול להיות שאחד מהסוגים האלה נכלל בהטבות האלו.

<רונן סולומון: נגיע להגדרה של מכירה מיוחדת.

<רונן סולומון: אתה יוצר פה איזה שהוא לופ מאוד בעייתי.

<איתי עצמון: ההגדרה קבועה היום בסעיף 8 לחוק הגנת הצרכן.

<חנה וינשטוק טירי: זה לא חל על מכירות רגילות, זה חל רק על הטבות שניתנות במסגרת מועדון לקוחות, במסגרת העסקה שעליה אנחנו מדברים.

<איתי עצמון: אם במסגרת תכנית ההטבות ניתנת לצרכן הטבה או הנחה מסוימת שסוכמה בינו לבין העוסק מראש, אין סיבה להחריג.

<מיכל לב שבתאי: נניח שאמרתי מראש שללקוחות מועדון מסוים יש x אחוז הנחה למופע של בריטני ספירס.

<אתי בנדלר: את זה אמרנו שנחריג בלאו הכי.

<מיכל לב שבתאי: אם מראש זה לא מוגדר כהטבה - -

<הילה דוידוביץ- בלומנטל: אם יש יום קבוע בשנה שיש לך מכירה מיוחדת שאת מבטלת, זה שינוי שהוא מהותי.

<חנה וינשטוק טירי: אם זה חד פעמי, זה חד פעמי.

<הילה דוידוביץ- בלומנטל: אם זה שינוי קבוע - -

<מיכל לב שבתאי: מכירה מיוחדת נכנסת?

<הילה דוידוביץ- בלומנטל: אלא אם היא הטבה.

<הילה דוידוביץ- בלומנטל: אם זו מכירה מיוחדת בשוטף, היא לא נכנסת.

<מיכל לב שבתאי: מכירה מיוחדת כן נכנסת.

<חנה וינשטוק טירי: מכירה מיוחדת רגילה לא נכנסת.

<חנה וינשטוק טירי: אם אני עושה עסקה עם איזו שהיא חברה מסוימת שהיא לא חלק ממועדון לקוחות, החוק הזה לא חל על זה.

<חנה וינשטוק טירי: ככל שאנחנו מדברים על תכנית שבה עוסק מפעיל נותן הטבות כללית של מועדון לקוחות, ההטבות שניתנות במסגרת אותה תכנית כן ייכנסו להוראות החוק.

<חנה וינשטוק טירי: זאת הייתה הכוונה בסעיף הזה.

<חנה וינשטוק טירי: הכוונה הייתה שזה לא יחול במקרים של העסקאות הרגילות, במקרה שבו אני נקשרת בעסקת עוסק לקבלת שירות או לקבלת מוצר שבמסגרת אותה עסקה הוא מציע לי איזו שהיא עסקה.

<מיכל לב שבתאי: זה לא חל על מכירת סוף עונה.

<חנה וינשטוק טירי: נכון.

<חנה וינשטוק טירי: זה לא רלוונטי להטבות חד פעמיות.

<חנה וינשטוק טירי: זה לא רלוונטי אם ההטבה היא במסגרת עסקה רגילה.

<חנה וינשטוק טירי: החוק הזה חל רק על הטבות שניתנות במסגרת חברות במועדוני לקוחות ומועדוני צרכנות.

איתן כבל: אני מעלה להצבעה את סעיפים קטנים (ה) ו-(ו).

איתן כבל: מי בעד?

איתן כבל: בעד – פה אחד

איתן כבל: נמנעים – אין

<אליהו פרנקל: איך זה מסתדר עם חוק הספאם?

<חנה וינשטוק טירי: יש הסכמה מראש.

<אליהו פרנקל: אם יש אנשים שלא אישרו לי, איך אני מודיע?

<אליהו פרנקל: החוק מדבר על כך שאני צריך להודיע לכולם על השינוי בתכניות שלי.

איתן כבל: אתה מודיע ללקוחות שלך.

<אליהו פרנקל: נכון, אבל לא כל הלקוחות שלי אישרו לקבל ממני דואר פרסומי.

איתן כבל: יש הבדל בין דואר פרסומי לדואר שמתקשר ומתכתב עם הנושא שלשמו אני חבר במועדון שלך.

<אליהו פרנקל: נכון, אבל בהוראות החוק יש הגדרה לדואר פרסומי.

<אתי בנדלר: מה הטענה שלך?

<אתי בנדלר: מה הבעיה?

<אליהו פרנקל: כתוב כאן שמועדון הצרכנות חייב להודיע לכל הלקוחות שלו על השינויים.

<אתי בנדלר: נכון, זו הוראה מיוחדת.

<חנה וינשטוק טירי: גם שינוי שהמהות שלו הוא צמצום בהטבות זו לא הודעה רגילה שבאה לקדם מכירות.

<חנה וינשטוק טירי: שינוי מוגדר כצמצום.

<חנה וינשטוק טירי: אם אתה רוצה לשלוח דבר פרסומת שאין לך עליו הסכמה, זה חוק הספאם.

<חנה וינשטוק טירי: זה לא רלוונטי להצעה הזאת.

<אליהו פרנקל: זה רלוונטי מאוד.

<ערן מאירי: אנחנו כל הזמן מתמודדים בבתי משפט בשאלה אם מדובר בהודעת ספאם או לא.

<ערן מאירי: אפשר לכתוב שהודעות מסוג זה לא יהוו עבירה.

<אתי בנדלר: יש כל מיני הודעות שצריכים לתת לפי חוק הגנת הצרכן.

<אתי בנדלר: אני אבדוק כל הודעה והודעה, לראות אם היא עלולה להיכנס?

איתן כבל: אני לא משנה את זה.

<אליהו פרנקל: בשינוי תכנית המועדון היו הטבות וצמצומים.

<אליהו פרנקל: כשאני מודיע על שינוי, אני מודיע על הכל - אני מפנה אותו לאתר, אני מראה לו את כל השינויים.

<אליהו פרנקל: אפשר לקבל על זה תביעה.

איתן כבל: אני אחשוב על זה.

<חנה וינשטוק טירי: יש אפשרות לקבל הסכמה מראש.

<חנה וינשטוק טירי: יש לכם בעיה עם אלה שלא מסכימים.

<אליהו פרנקל: במייל שאני שולח אני מודיע על שינוי.

<אליהו פרנקל: אנחנו מודיעים על השינוי בתכנית המועדון.

<אליהו פרנקל: השינוי בתכנית המועדון כולל בתוכו כל מיני סוגים של שינויים.

<אליהו פרנקל: בואו ניקח שני יעדים.

<אליהו פרנקל: ליעד א' היית צריך לשלם 100 נקודות בשביל לטוס.

<אליהו פרנקל: אחרי השינוי אתה צריך לשלם 120 נקודות, שזו הרעה.

<אליהו פרנקל: ביעד ב', במקום 100 נקודות אתה צריך לשלם 80 נקודות.

<אליהו פרנקל: זאת הטבה.

<אליהו פרנקל: מה קורה עם ההטבה הזאת?

<חנה וינשטוק טירי: זה כרוך אחד בשני?

<אליהו פרנקל: בטח.

איתן כבל: אני לא רואה בזה בעיה.

<אתי בנדלר: יש חבר מועדון כלשהו שהודיע לכם שהוא לא מוכן לקבל הודעות על ההטבות של המועדון?

<אליהו פרנקל: בטח.

איתן כבל: חנה, תבררי מול משרד התקשורת איך אנחנו נותנים מענה לדבר הזה.

איתן כבל: תודה רבה, הישיבה נעולה.